《次韵戴帅初见寄》
宋代·陈著

儿造从来自不情，百千万变底人惊。
人生水上浮沤影，物论风前乱叶声。
自笑醉吟空赘传，谁知橘隐竟无名。
况今衰老知何用，惟有关门答五行。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。